b'\n_START_ARTICLE_\nJosh Reddick\n_START_SECTION_\nLjubiteljska kariera\n_START_PARAGRAPH_\nV mestu Guyton v rodni zvezni dr\xc5\xbeavi je igral baseball na srednji \xc5\xa1oli South Effingham High School.\n_START_SECTION_\nBoston Red Sox\n_START_PARAGRAPH_\nReddick je bil izbran v 17. krogu nabora lige MLB leta 2006 s strani ekipe Boston Red Sox._NEWLINE_31. julija 2009 je bil prvi\xc4\x8d vpoklican v ligo MLB. Klub je upal, da bo dostojna zamenjava za Adama LaRochea, ki je bil nedavno udele\xc5\xbeen v menjavi. Prvi\xc4\x8d je nastopil v deveti menjavi tekme tega dne, ko je kot odbijalec s klopi zamenjal Rocca Baldellija. Cla Meredith, takrat \xc4\x8dlan ekipe Baltimore Orioles, je iz njega izsilil talno \xc5\xbeogo in ga nato izlo\xc4\x8dil. V naslednji tekmi je v drugi menjavi met Davida Hernandeza odbil za svoj prvi udarec v polje in si z njim prislu\xc5\xbeil dve bazi. Kasneje na tekmi je dose\xc5\xbeek ponovil proti Chrisu Rayu._NEWLINE_2. avgusta je odbil svoj prvi doma\xc4\x8di tek. Dovolil mu ga je Brian Bass. Bil je prvi \xc4\x8dlan ekipe iz Bostona, ki mu je to uspelo v obdobju njegovih prvih treh tekem po Billyju Conigliaru leta 1969._NEWLINE_5. avgusta je bil poslan nazaj v podru\xc5\xbenico na stopnji Triple-A v Pawtucketu. To je dovolilo plitvemu razbremenilnemu kadru ekipe dostop do Billyja Traberja.  Nazaj so ga priklicali \xc5\xbee naslednji dan, ko si je Rocco Baldelli po\xc5\xa1kodoval levi gle\xc5\xbeenj._NEWLINE_Leto 2010 je ponovno za\xc4\x8del v Pawtucketu, vendar je bil \xc5\xbee aprila vpoklican nazaj v ligo MLB po po\xc5\xa1kodbi Mikea Camerona._NEWLINE_Podobno je za\xc4\x8del leto 2011 in v ligo MLB pri\xc5\xa1el 26. maja po po\xc5\xa1kodbi veterana, tokrat Darnella McDonalda, ki si je nategnil levo \xc5\xa1tiriglavo stegensko mi\xc5\xa1ico. Na najvi\xc5\xa1ji stopnji si je utrdil polo\xc5\xbeaj na dan 29. junija, ko je njegova ekipa Camerona poslala v ni\xc5\xbeje podru\xc5\xbenice in ga posledi\xc4\x8dno odstranila iz svojega seznama dejavnih in 40 mo\xc5\xbe, kjer si je prostor na\xc5\xa1el Reddick._NEWLINE_7. avgusta 2011 je Reddick odbil svoj prvi udarec v polje za zmago proti ekipi New York Yankees, ko je v spodnjem delu 10. menjave domov poslal soigralca Darnella McDonalda .\n_START_SECTION_\nOakland Athletics\n_START_PARAGRAPH_\n28. decembra 2011 je bil Reddick skupaj z dvema \xc4\x8dlanoma ni\xc5\xbejih podru\xc5\xbenic poslan v ekipo Oakland Athletics v zameno za Andrewa Baileya in Ryana Sweeneya._NEWLINE_V sezoni 2012 Reddick vodi svojo ekipo v tekih, udarcih v polje, udarcih v polje za dve bazi, doma\xc4\x8dih tekih, tekih, poslanih domov,povpre\xc4\x8dju dodatnih baz, prostih prehodih na bazo, izlo\xc4\x8ditvah z udarci in skupnih bazah.'